Lav et referat af nedenstående tekst:

Tekst:
Onsdag er dagen, hvor Sødisbakke Festival endelig er tilbage igen med sin årlige festival. Festivalen, som foregår i Mariager, henvender sig primært til borgere med fysisk og/eller psykisk handicap, men alle er velkomne, når det går løs. Som festivalens konferencier er også Jacob Haugaard tilbage, når slagets gang skal styres på pladsen. Masser af musik Musikken bliver leveret af en række kendte ansigter fra tidligere år, som plejer at være garant for en god oplevelse. Jane Grøn, som er festivalkoordinator til Sødisbakke Festival, ser da også meget frem til årets musik, hvor Fi-Fi Dong, L.I.G.A. og Walkers med Torben Lendager blandt andet skal være med til at sætte gang i festen. I år er der dog også blevet plads til et spritnyt navn på plakaten, som skal lukke og slukke med onsdagens sidste koncert. -	For første gang har vi fået Chief1 på plakaten. Chief1 var medlem af den banebrydende rapgruppe Rockers by Choice, og vi ser frem til at se, hvordan han kan være med til at skabe et brag af en fest til dette års festival, siger Jane Grøn. Nye tiltag Til de tidligere festivaler har Sødisbakke foregået i telte, men i år har man valgt at rykke det hele ud under den åbne himmel. Normalt har man også haft mad inkluderet i sin billet, men det bliver der også lavet om på til dette års festival, hvor man kan købe mad i forskellige boder på festivalpladsen. -	Vi har forsøgt at skabe en lidt anden stemning i år på festivalen, og derfor er vi nu rykket ud under åben himmel. Der vil være et varieret udvalg af mad og drikke til billige penge fra en række streetfood boder. Vi håber, at folk vil tage godt imod de nye initiativer, siger Jane Grøn. Se, da Mogens Jørgensen var med til festival i 2017:

Referat:
Efter to år uden den årlige festival på Sødisbakke på grund af corona er man nu igen klar til at byde gæsterne velkommen.